ai4bharat/Pralekha huggingface dataset:
பிரதமர் அலுவலகம்
பிரதமர் பாக்ஜான் தீ விபத்து குறித்து அசாம் முதல்வருடன் பேசினார், அனைத்து உதவிகளையும் அளிக்க உறுதி
பிரதமர் திரு நரேந்திர மோடி, பாக்ஜான் தீ விபத்தினால் ஏற்பட்டுள்ள நிலை குறித்து அசாம் முதல்வர் திரு சர்பானந்த சோனோவாலுடன் தொலைபேசியில் உரையாடினார். மத்திய அரசு அனைத்து உதவிகளையும் செய்யும் என்றும் அவர் உறுதியளித்தார்.
பிரதமர் அலுவலகம் பகிர்ந்துள்ள ட்விட் ஒன்றில் “பாக்ஜான் தீ விபத்தினால் ஏற்பட்டுள்ள நிலை குறித்து அசாம் முதல்வர் திரு சர்பானந்த சோனோவாலுடன், பிரதமர் தொலைபேசி வாயிலாக விவாதித்தார். மத்திய அரசு அனைத்து உதவிகளையும் செய்யும் என்றும் பிரதமர் உறுதியளித்தார். அங்குள்ள நிலைமை தொடர்ச்சியாக கண்காணிக்கப்பட்டு வருகிறது”, என்று தெரிவித்துள்ளது.
-----
(
இளைஞர் நலன் மற்றும் விளையாட்டு அமைச்சகம்
பயிற்சியாளர் வைத்து கொள்ள பி.வி.சிந்துக்கு அனுமதி
பேட்மிண்டன் வீராங்கனை பி.வி. சிந்து ஜனவரி மாதம் பங்கேற்கும் போட்டிகளில் பயிற்சியாளரை வைத்துக் கொள்ள மத்திய அரசு அனுமதி வழங்கியுள்ளது.
2016ஆம் ஆண்டு ஒலிம்பிக் போட்டியில் வெள்ளிப் பதக்கம் வென்ற பேட்மிண்டன் வீராங்கனை பி.வி.சிந்து ஒலிம்பிக் குழுவில்  உள்ளார். இவர் அடுத்தாண்டு ஜனவரி மாதம் தாய்லாந்தில் நடைபெறும் இரண்டு போட்டிகள் மற்றும் ஒரு தகுதிப் போட்டியில் பங்கேற்கிறார். இவர் உடல் தகுதிப் பயிற்சியாளரை வைத்துக் கொள்ள மத்திய அரசிடம் அனுமதி கேட்டிருந்தார். இதற்கு மத்திய அரசு அனுமதி வழங்கியுள்ளது. இதற்கான தோராய செலவு ரூ.8.25 இலட்சம்.
மேலும் விவரங்களுக்கு, இந்த ஆங்கில செய்திக் குறிப்பைப் படிக்கவும்
https://www.pib.gov.in/PressReleasePage.aspx?PRID=1681798
குடியரசுத் தலைவர் செயலகம்
தேசிய கல்விக் கொள்கை 21-ஆம் நூற்றாண்டின் தேவைகளுக்கேற்ப இந்தியாவை வழிநடத்திச் செல்லும்: குடியரசுத் தலைவர் திரு ராம் நாத் கோவிந்த்
தேசிய கல்விக் கொள்கை குறித்த மெய்நிகர் மாநாட்டில் இன்று கலந்து கொண்ட குடியரசு தலைவர் திரு ராம் நாத் கோவிந்த், பிரதமர் திரு நரேந்திர மோடி, மத்திய கல்வி அமைச்சர் திரு ரமேஷ் பொக்ரியால் நிஷாங்க், ஆளுநர்கள், துணைநிலை ஆளுநர்கள், நிர்வாகிகள் மற்றும் மாநில / யூனியன் பிரதேச கல்வி அமைச்சர்கள், இந்தக் கொள்கை வெறும் ஆவணம் மட்டுமல்ல, நாட்டின் குறிக்கோள்களை அடைவதற்கான முயற்சி என்று தெரிவித்தனர்.
மாநாட்டில் பேசிய, குடியரசு தலைவர் திரு ராம் நாத் கோவிந்த், தேசிய கல்வி கொள்கை 21-ஆம் நூற்றாண்டின் தேவைகளுக்கேற்ப இந்தியாவை வழிநடத்தி செல்லும் என்று தெரிவித்தார்.
"தேசிய கல்வி கொள்கை 2020-ஐ மாநிலங்களில் அமல்படுத்துவதற்கு, அதை சார்ந்த மெய்நிகர் மாநாடுகளை நடத்த ஆளுநர்களை நான் கேட்டுக் கொள்கிறேன். புதிய கல்வி கொள்கையின் பல்வேறு கூறுகளைப் பற்றி விரிவாக ஆலோசித்த பிறகு, ஆலோசனைகளை கல்வி அமைச்சகத்துக்கு அனுப்பலாம்," என்று திரு கோவிந்த் தெரிவித்தார்.
இந்திய மொழிகள், கலை மற்றும் கலாச்சாரத்துக்கு தேசிய கல்வி கொள்கை 2020-இல் முக்கியத்துவம் அளிக்கப்பட்டுள்ளது என்று கூறிய குடியரசு தலைவர், படைப்பாற்றலை மாணவர்களிடயே இது மேம்படுத்தில், இந்திய மொழிகளையும், இந்திய ஒற்றுமையையும் வலுப்படுத்தும் என்றார்.
தொழில்நுட்பத்தின் பயன்பாடு மற்றும் ஒருங்கிணைத்தல் மூலம் கற்றல் செயல்பாட்டை மேம்படுத்தி சிறந்த விளைவுகள் எட்டப்பட வேண்டும். இதற்காக, தேசிய கல்வி கொள்கை பேரவை உருவாக்கப்படும் என்று அவர் தெரிவித்தார்.
இந்திய இளைஞர்களின் தேவைகள் மற்றும் விருப்பங்களை பூர்த்தி செய்ய தேசிய கல்வி கொள்கை உதவும் என்றும் 21-ஆம் நூற்றாண்டின் தேவைகளுக்கு ஏற்ப அது செயல்படுத்தப்படும் என்றும் குடியரசு தலைவர் மேலும் கூறினார்.
மேலும் விவரங்களுக்கு, இந்த செய்திக் குறிப்பை ஆங்கிலத்தில் இங்கே படிக்கவும்
https://pib.gov.in/PressReleasePage.aspx?PRID=1651942
சுகாதாரம் மற்றும் குடும்ப நலத்துறை அமைச்சகம்
இந்தியாவில் செலுத்தப்பட்ட மொத்த கொவிட்-19 தடுப்பூசி எண்ணிக்கை 95 கோடியைக் கடந்தது
நாட்டில் கடந்த 24 மணி நேரத்தில் 46,57,679 தடுப்பூசி டோஸ்கள் செலுத்தப்பட்டுள்ளன. இத்துடன் நாட்டில் செலுத்தப்பட்ட மொத்தக் கொவிட் தடுப்பூசிகளின் எண்ணிக்கை, இன்று காலை 7 மணி நிலவரப்படி 95 கோடியைக்  கடந்தது. 92,57,689 அமர்வுகள் மூலம் இந்தச் சாதனைப் படைக்கப்பட்டுள்ளது.
கடந்த 24 மணி நேரத்தில் 21,563 பேர் குணமடைந்துள்ளதால், இதுவரை குணமடைந்தோர் மொத்த எண்ணிக்கை 3,32,93,478 ஆக அதிகரித்துள்ளது.
இதைத் தொடர்ந்து குணமடைந்தோர் விகிதம் தற்போது 98 சதவீதமாக உள்ளது. கடந்த 2020 மார்ச் முதல் இதுவே அதிகமான அளவு.
மத்திய, மாநில அரசுகளின் கூட்டு முயற்சிகளால், தினசரி கொவிட் பாதிப்பு தொடர்ந்து 106 நாட்களாக 50,000க்கும் கீழ் உள்ளது.
கடந்த 24 மணி நேரத்தில் 18,132 பேருக்குப் புதிதாகத் தொற்று ஏற்பட்டுள்ளது.
நாட்டில் கொவிட் சிகிச்சைப் பெறுபவர்களின் எண்ணிக்கை 2,27,347; கடந்த 209 நாட்களில் இது மிகக் குறைந்த எண்ணிக்கை. நாட்டில் மொத்தம் கொவிட் சிகிச்சை பெறுபவர்களின் விகிதம் தற்போது 0.67 சதவீதமாக உள்ளது.
கடந்த 24 மணி நேரத்தில் 10,35,797 கொவிட் பரிசோதனைகள் செய்யப்பட்டன. இதுவரை மொத்தம் 58.36 கோடி கொவிட் பரிசோதனைகள்  செய்யப்பட்டுள்ளன.
வாராந்திரத் தொற்று உறுதி விழுக்காடு தொடர்ந்து 108 நாட்களாக 3 சதவீதத்திற்கும் கீழே, 1.53 சதவீதமாகவும், தினசரித் தொற்று உறுதி தற்போது விகிதம் 1.75 சதவீதமாகவும் பதிவாகியுள்ளது. இந்த எண்ணிக்கை 42 நாட்களாக 3 சதவீதத்திற்குக் குறைவாகவும், தொடர்ந்து 125 நாட்களாக 5 சதவீதத்திற்குக் குறைவாகவும் உள்ளது.
மேலும் விவரங்களுக்கு இந்த ஆங்கில செய்திக் குறிப்பைக் காணவும்: https://pib.gov.in/PressReleasePage.aspx?PRID=1762814
பழங்குடியினர் நலத்துறை அமைச்சகம்
கோவிட்-19 நோய்த் தாக்குதலின் தொடர்ச்சியாக ட்ரைபெட்-ன் ஆக்கப்பூர்வ முன்முயற்சிகள்
கோவிட்-19 நோய்த் தாக்குதல் சூழ்நிலையில் ஏழைகள் மற்றும் விளிம்புநிலை மக்கள், மலைவாழ்ப் பகுதி கைவினைக் கலைஞர்கள் மற்றும் மலைப்பகுதி பொருள் சேகரிக்கும் மக்களின் வாழ்வாதாரங்கள் பெரிதும் பாதிக்கப்பட்டுள்ளன. இவர்கள் நாட்டில் எளிதில் பாதிப்புக்கு ஆளாகும் பிரிவினராக உள்ளனர்.
பல்வேறு பகுதிகளில் மலைப் பகுதிகளில் பொருட்களை அறுவடை செய்ய இது மிகவும் உகந்த காலமாகக் கருதப்படுகிறது. மலைகளில் பொருட்களை சேகரிக்கும் தொழிலில் ஈடுபட்டிருப்பவர்கள், ஆபத்துகளைப் பற்றிக் கவலைப்படாமல் அந்தத் தொழிலில் ஈடுபடுவார்கள். மலைவாழ் மக்கள் விவகாரத் துறை அமைச்சகத்தின் கீழ் செயல்படும் ட்ரைபெட்  அமைப்பு, நீண்டகாலமாக முடக்கநிலை அமலில் இருப்பதால் ஏற்பட்டுள்ள இந்தச் சூழ்நிலையைக் கருத்தில் கொண்டு, உடனடியாக, நடுத்தர காலத்துக்கு மற்றும் நீண்ட காலத்துக்குப் பலன்தரும் முன்முயற்சிகளை எடுத்துள்ளது. முன் எப்போதும் சந்தித்திராத இப்போதைய சூழ்நிலையில் மலைவாழ் மக்களுக்கு கூடுதல் ஆதரவு தரும் வகையில் இந்த நடவடிக்கைகள் அமைந்துள்ளன.
- வன தன் சமாஜிக் தூரி ஜக்ரூக்தா அபியான் என்ற திட்டம் தொடங்கப்பட்டுள்ளது. வனப் பகுதிகளில் என்.டி.எப்.பி. பொருட்களை சேகரிப்பதில் ஈடுபட்டுள்ள மலைவாழ் மக்களுக்கு கற்பித்தல் பணி இதில் மேற்கொள்ளப்படும். சமூக இடைவெளி, வீட்டிலேயே தனிமைப்படுத்திக் கொண்டு இருப்பது, சுகாதாரமாக இருப்பதற்கான வழிமுறைகள் ஆகியவை இரண்டு அடுக்குப் பயிற்சியின் மூலம் , இணையவழி பயிலரங்கு மற்றும் முகநூல் நேரடி ஒளிபரப்பு போன்ற டிஜிட்டல் வழிமுறைகள் மூலம் கற்பிக்கப்படும்.
- முகக்கவச உறைகள் அணிந்து மற்றும் சுகாதாரத்துக்கான பொருட்களின்  பயன்பாட்டுடன் வனப் பொருட்களை சேகரித்தலுக்கான நடவடிக்கைகளை ஆரம்பித்து வைத்துள்ளது. தங்களது செயல்பாடுகளில் பாதுகாப்புடன் ஈடுபட இவை உதவிகரமாக இருக்கும்.
- வன பொருட்களை சேகரிப்பதை சார்ந்திருக்கும் கோடிக்கணக்கான மலைவாழ் மக்களுக்கு நிவாரணம் கிடைப்பதை உறுதி செய்யும் வகையில், முடக்கநிலை அமலின் இரம்டாவது கட்டத்திற்கான வழிகாட்டுதலில், விலக்கு அளிக்கப்பட்ட விஷயங்களின் பட்டியலில் தேவையான திருத்தம் செய்ய வேண்டும் என உள்துறை அமைச்சகத்துக்கு கோரிக்கை விடுக்கப்பட்டுள்ளது.
- எம்.எப்.பி. பொருட்களுக்கான குறைந்தபட்ச ஆதரவு விலையை திருத்தி அமைப்பதில் ட்ரைபெட் கவனம் செலுத்த வேண்டும் என்றும் மலைவாழ் மக்கள் விவகாரத் துறை அமைச்சகம் கேட்டுக்கொண்டுள்ளது. இதன் மூலம் சோதனையான காலக்கட்டத்தில் மலைவாழ் மக்களின் வாழ்வாதாரம் மேம்படும். தங்கள் பொருட்களுக்கு நியாயமான சந்தைவிலை கிடைப்பதை உறுதி செய்ய இது உதவியாக இருக்கும்.
மலைவாழ் மக்கள் விவகார அமைச்சகத்தின் அறிவுறுத்தலின்படி, அனைத்து மாநிலங்களிலும் ஹாத் பஜார்கள் எனப்படும் தொடக்க நிலை சந்தைகளில் குறைந்தபட்ச ஆதரவு விலை நடைமுறைகளை செயல்படுத்துவதற்கும், எடைபோடும் வசதிகளுடன் கொள்முதல் மையங்கள் அமைக்கவும், போக்குவரத்து வசதி, சாதாரண கிடங்கு வசதி, குளிர்பதன கிடங்கு வசதிகள் செய்வதற்கு ட்ரைபெட் நடவடிக்கைகள் மேற்கொண்டுள்ளது.
(Visitor Counter : 210
நுகர்வோர் நலன், உணவு மற்றும் பொது விநியோகம் அமைச்சகம்
30 லட்சம் மெட்ரிக் டன் கோதுமையை திறந்தவெளி சந்தை விற்பனை திட்டத்தின்கீழ் விற்பனை செய்ய மத்திய அரசு அனுமதி
நாட்டில் அதிகரித்து வரும் கோதுமை விலையேற்றத்தை கருத்தில் கொண்டு 30 லட்சம் மெட்ரிக் டன் கோதுமையை திறந்தவெளி சந்தை விற்பனை திட்டத்தின்கீழ் விற்பனை செய்ய மத்திய அரசு அனுமதி அளித்துள்ளது. இந்திய உணவுக்கழகம் இந்த 30 லட்சம் மெட்ரிக் டன் கோதுமையை மத்திய சேமிப்புக் கிடங்கில் இருந்து பெற்று, உள்நாட்டு திறந்தவெளி சந்தை விற்பனைத் திட்டத்தின்கீழ் விற்பனை செய்யும் என மத்திய உள்துறை அமைச்சர் அமித் ஷா தலைமையில் இன்று நடைபெற்ற அமைச்சரவைக் கூட்டத்தில் முடிவு செய்யப்பட்டது.
இதன்படி, மாவு ஆலைகள், கோதுமை மொத்த வியாபாரிகள் ஆகியோருக்கு இ-ஏலம் மூலம் அதிகபட்சமாக 3 ஆயிரம் மெட்ரிக் டன் கோதுமைகள் விற்பனை செய்யப்படும் என தெரிவிக்கப்பட்டுள்ளது.
சுகாதாரம் மற்றும் குடும்ப நலத்துறை அமைச்சகம்
மாநிலங்கள், யூனியன் பிரதேசங்கள், தனியார் மருத்துவமனைகளின் வசம் 1.73 கோடி கொவிட் தடுப்பூசிகள் கையிருப்பு
நாடு தழுவிய தடுப்பூசித் திட்டத்தின் ஒரு பகுதியாக இந்திய அரசு இதுவரை, 38.54 கோடிக்கும் அதிகமான  கொவிட் தடுப்பூசி டோஸ்களை, மாநிலங்களுக்கும், யூனியன் பிரதேசங்களுக்கும், இலவசமாக வழங்கியுள்ளது.
இன்று காலை 8 மணி வரையிலான தரவுகளின் அடிப்படையில், மொத்தம் 36,80,68,124 டோஸ் தடுப்பூசி  பயன்படுத்தப்பட்டுள்ளன.
சுமார் 1.73 கோடி  கொவிட் தடுப்பூசி டோஸ்கள், மாநிலங்கள், யூனியன் பிரதேசங்கள் மற்றும் தனியார் மருத்துவமனைகளின் கையிருப்பில் உள்ளன.
மேலும் விவரங்களுக்கு இந்த ஆங்கில செய்திக் குறிப்பைக் காணவும்:
https://www.pib.gov.in/PressReleasePage.aspx?PRID=1734366
----
(Visitor Counter : 176
பிரதமர் அலுவலகம்
மணிப்பூரில் உள்ள குறு,சிறு மற்றும் நடுத்தர தொழில் நிறுவனங்களில் 1 லட்சம் வேலைவாய்ப்புகள் உருவாக்கப்பட்டிருப்பதற்கு பிரதமர் பாராட்டு
மணிப்பூரில் உள்ள குறு,சிறு மற்றும் நடுத்தர தொழில் நிறுவனங்களில் 1 லட்சம் வேலைவாய்ப்புகள் உருவாக்கப்பட்டிருப்பதற்கு பிரதமர் திரு.நரேந்திர மோடி பாராட்டுத் தெரிவித்துள்ளார்.
மணிப்பூர் முதலமைச்சர் திரு.என்.பீரேன் சிங் வெளியிட்டுள்ள சுட்டுரைச் செய்திக்கு பதிலளித்துள்ள பிரதமர்;
“வாழ்த்துகள் மணிப்பூர்! மாநிலத்தின் முன்னேற்றத்திற்காக, குறு, சிறு மற்றும் நடுத்தர தொழில் நிறுவனங்களின் வலிமையைப் பயன்படுத்திக் கொள்ளும் சிறந்த பணியை தொடர்ந்து பின்பற்றுங்கள்” என்று தெரிவித்துள்ளார்.
மத்திய அமைச்சரவை
ஹைட்ரோகார்பன் துறையில் ஒத்துழைப்புக்காக இந்தியா மற்றும் வங்கதேசம் இடையே புரிந்துகொள்வதற்கான கட்டமைப்பு கையொப்பமிட அமைச்சரவை ஒப்புதல்
பிரதமர் திரு. நரேந்திர மோடி தலைமையில் நடைபெற்ற மத்திய அமைச்சரவை கூட்டத்தில் ஹைட்ரோகார்பன் துறையில் ஒத்துழைப்புக்கான புரிந்துகொள்ளும் கட்டமைப்பு கையெழுத்திடுவதற்கு ஒப்புதல் அளிக்கப்பட்ட்து.
ஹைட்ரோ கார்பன் துறையில் இருதரப்பு ஒத்துழைப்பை ஏற்படுத்தி அதனை விரிவுபடுத்தி இருநாடுகளுக்கும் சம மற்றும் பரஸ்பர பயன்கள் கிடைக்கும் வகையில் ஒத்துழைப்பு நிறுவன கட்டமைப்பை உருவாக்குவதே இந்த ஒப்பந்தம் கையெழுத்திடப்படுவதன் நோக்கமாகும்.
புரிதலுக்கான இந்த கட்டமைப்பு ஒப்பந்தம் துணை பிராந்திய மற்றும் பிராந்திய மட்டத்தில் இருதரப்பு ஒத்துழைப்பை மேம்படுத்தும். இது வளர்ச்சிக்கு ஊக்கம் அளிப்பதுடன் இரு நாடுகளும் தங்களது வளர்ச்சிக்கான விருப்பங்கள், பகிர்ந்து கொள்ளப்பட்ட விதி மற்றும் அமைதியான, வளாமான தெற்காசிய என்ற பொது தொலைநோக்கு பார்வையை நனவாக்க வகை செய்யும்.
இந்த புரிதலுக்கான கட்டமைப்பு ஒப்பந்தம் இயல்பில் நிபந்தனை அற்றதாகவும் ஐந்து ஆண்டுகளுக்கு செல்லத்தக்கதாகவும் இருக்கும்.
உள்துறை அமைச்சகம்
மத்திய ஆயுத காவல் படையினரால் செயல்படுத்தப்பட்டு வரும் ‘அனைத்திந்திய மரம் நடும் பிரச்சாரம்-2021’-ன் கீழ் 1 கோடியாவது மரத்தை மத்திய உள்துறை மற்றும் கூட்டுறவு அமைச்சர் திரு அமித் ஷா நட்டார்
மத்திய ஆயுத காவல் படையினரால் செயல்படுத்தப்பட்டு வரும் ‘அனைத்திந்திய மரம் நடும் பிரச்சாரம்-2021’-ன் கீழ் 1 கோடியாவது மரத்தை மகாராஷ்டிராவின் நாண்டெடில் உள்ள சிஆர்பிஎஃப் பயிற்சி மையத்தில் மத்திய உள்துறை மற்றும் கூட்டுறவு அமைச்சர் திரு அமித் ஷா இன்று நட்டார்.
மத்திய ரிசர்வ் காவல் படையின் தலைமை இயக்குநர் உள்ளிட்ட மூத்த அதிகாரிகள் நிகழ்ச்சியில் கலந்து கொண்டனர். நிகழ்ச்சியில் பேசிய திரு அமித் ஷா, அனைத்து படையினரும் இணைந்து 10 மில்லியன் மரங்களை நட வேண்டும் மற்றும் அவற்றை வளர்ப்பதற்கான அறிவியல்பூர்வ நடவடிக்கைகளை மேற்கொள்ள் வேண்டும் என்ற இலக்கு நிர்ணயிக்கப்பட்டிருப்பது தமக்கு மகிழ்ச்சி அளிப்பதாக கூறினார்.
மத்திய ரிசர்வ் காவல் படை இல்லாமல் நாட்டின் உள்நாட்டு பாதுகாப்பு என்பது கற்பனை செய்து பார்க்க முடியாது என்றும், சிஆர்பிஎஃப் வீரர்களின் தியாகம் மற்றும் அர்ப்பணிப்பு குறித்து நாடு பெருமை கொள்வதாகவும், உள்நாட்டு பாதுகாப்பை வலுப்படுத்துவதில் அவர்களின் பங்களிப்பு குறிப்பிடத்தகுந்தது என்றும் அமைச்சர் கூறினார்.
நாடு முழுவதுமுள்ள 170--க்கும் அதிகமான மாவட்டங்களில் 10 மில்லியன் மரங்களை நடும் பணியை மத்திய ஆயுத காவல் படையினர் மேற்கொண்டுள்ளதாக அவர் கூறினார்.
பருவநிலை மாற்றம் குறித்த அரசு நிறுவன செயல்முறையை பிரதமர் திரு நரேந்திர மோடி தொடங்கியுள்ளதாக மத்திய உள்துறை மற்றும் கூட்டுறவு அமைச்சர் திரு அமித் ஷா குறிப்பிட்டார்.
மேலும் விவரங்களுக்கு, இந்த ஆங்கில செய்திக் குறிப்பைக் காணவும்:
https://pib.gov.in/PressReleasePage.aspx?PRID=1755843
பிரதமர் அலுவலகம்
கஸ்தூரிபாய் காந்தி மார்க் மற்றும் ஆப்பிரிக்க அவென்யூவில் பாதுகாப்புத்துறை அலுவலக வளாகங்களை பிரதமர் செப்டம்பர் 16ம் தேதி தொடங்கி வைக்கிறார்
கஸ்தூரிபாய் காந்தி மார்க் மற்றும் ஆப்பிரிக்க அவென்யூ பகுதியில் பாதுகாப்புத்துறை அலுவலக வளாகங்களை பிரதமர் திரு நரேந்திர மோடி, செப்டம்பர் 16ம் தேதி காலை 11 மணிக்கு தொடங்கி வைக்கிறார். ஆப்பிரிக்க அவென்யூவில் உள்ள பாதுகாப்புத்துறை அலுவலக வளாகத்துக்கு செல்லும் அவர், தரைப்படை, கடற்படை, விமானப்படை மற்றும் சிவில் அதிகாரிகளுடன் கலந்துரையாடுகிறார். அதன்பின், அங்குள்ளவர்களிடம் பிரதமர் உரையாற்றுவார்.
புதிய பாதுகாப்புத்துறை அலுவலக வளாகம் பற்றி:
புதிய பாதுகாப்புத்துறை அலுவலக வளாகங்களில், தரைப்படை, கடற்படை, விமானப்படை உட்பட பாதுகாப்புத்துறை அமைச்சகத்தில் சுமார் 7,000 அதிகாரிகள் இடம் பெறுவர். இந்த கட்டிடங்கள், நவீன, பாதுகாப்பான பணிச் சூழலை வழங்கும். கட்டிட செயல்பாடுகளை நிர்வகிக்க, ஒருங்கிணைந்த கட்டுப்பாட்டு மையம் அமைக்கப்பட்டுள்ளது. இது கட்டிடத்தின் பாதுகாப்பு மற்றும் கண்காணிப்பு தொடர்பான அனைத்து சேவைகளையும் வழங்கும்.
புதிய பாதுகாப்புத்துறை அலவலக வளாகம் நவீன வசதிகள், எரிசக்தி குறைவான தொழில்நுட்பம் மற்றும் விரிவான பாதுகாப்பு நிர்வாக நடைமுறைகளுடன் உள்ளன. இதில் எல்ஜிஎஸ்எப்  என்ற புதிய மற்றும் நீடித்த கட்டுமான தொழில்நுட்பம் பயன்படுத்தப்பட்டது,
இந்த கட்டிடத்தின் சிறப்பம்சங்களில் ஒன்று. இது வழக்கமான ஆர்சிசி கட்டுமான காலத்தை விட 24-30 மாதங்கள் கட்டுமான காலத்தை குறைத்தது. இந்த கட்டிடங்கள் மாசு ஏற்படாத தூய தொழில்நுட்பத்தை பயன்படுத்தி சுற்றுச்சூழலுக்கு ஏற்ற நடைமுறைகளை ஊக்குவிக்கின்றன.
இதன் தொடக்க நிகழ்ச்சியில் பாதுகாப்புத்துறை அமைச்சர், இணையமைச்சர், வீட்டுவசதி மற்றும் நகர்ப்புற விவகாரத்துறை அமைச்சர், இணையமைச்சர் பாதுகாப்பு படை தலைமை தளபதி, , முப்படை தளபதிகள் ஆகியோர் கலந்து கொள்கின்றனர்.
------
(
புவி அறிவியல் அமைச்சகம்
கிழக்கு மத்திய அரபிக்கடலில் நிலவும் “நிசார்கா” புயல்: வடக்கு மகாராஷ்டிரா – தெற்கு குஜராத் கடலோரப் பகுதிகளுக்குப் புயல் எச்சரிக்கை: ஆரஞ்சு அறிவுறுத்தல்
தேசிய வானிலை முன்கணிப்பு மையம்/ மண்டல சிறப்பு வானிலை மையம்/ இந்திய வானிலைத் துறையின் புயல் எச்சரிக்கைப் பிரிவு ஆகியன கீழ்க்காணும் தகவல்களை அளிக்கின்றன:
கிழக்கு மத்திய அரபிக்கடல் பகுதியில் நிலவும் “நிசார்கா” புயல், கடந்த 6 மணிநேரத்தில் மணிக்கு 13 கிலோமீட்டர் வேகத்தில் வடக்கு-வடகிழக்கு திசையை நோக்கி நகர்ந்துள்ளது. ஜூன் 2, 2020, இன்று மாலை 5-30 மணி நிலவரப்படி, கிழக்கு மத்திய அரபிக்கடலில் 16.3°N அட்சரேகை மற்றும் 71.3°E தீர்க்கரேகை அருகேயும், பஞ்சம்  பகுதியிலிருந்து மேற்கு-வடமேற்கில் 280 கிலோமீட்டர் தொலைவிலும், மும்பையிலிருந்து  தெற்கு-தென்மேற்கில் 350 கிலோமீட்டர் தொலைவிலும், அலிபாக்-கிலிருந்து  தெற்கு-தென்மேற்கில் 300 கிலோமீட்டர் தொலைவிலும், சூரத்-திலிருந்து  தெற்கு-தென்மேற்கில் 560 கிலோமீட்டர் தொலைவிலும் மையம் கொண்டிருந்தது.
இது அடுத்த 12 மணிநேரத்தில் தீவிர சூறாவளிப் புயலாக வலுப்பெறுவதற்கான வாய்ப்புகள் அதிகமாக உள்ளன. இது வடக்கு-வடகிழக்கு திசையை நோக்கி நகர்ந்து, வடக்கு மகாராஷ்டிரா மற்றும் தெற்கு குஜராத் கடலோரப் பகுதியையொட்டி, ஹரிஹரேஷ்வர் மற்றும் டாமன் இடையே அலிபாக்-கை ஒட்டி  தீவிர சூறாவளிப் புயலாக ஜூன் 3-ஆம் தேதி பிற்பகலில் கரையைக் கடப்பதற்கான வாய்ப்புகள் அதிகமாக உள்ளன. அதிகபட்சம், மணிக்கு 100 முதல் 110 கிலோமீட்டர் வேகத்தில் காற்றுடன் புயல் கடக்கும்போது, மணிக்கு 120 கிலோமீட்டர் வேகம் வரை பலத்த காற்று வீசக்கூடும்.
மீனவர்களுக்கான எச்சரிக்கை
கர்நாடகா, கோவா, மகாராஷ்டிரா, தெற்கு குஜராத் கடலோரப் பகுதியை ஒட்டிய, கிழக்கு மத்திய மற்றும் வடகிழக்கு அரபிக்கடலுக்கு ஜூன் 3 வரை மீன்பிடிக்கச் செல்ல வேண்டாம் என மீனவர்கள் அறிவுறுத்தப்படுகின்றனர்.
மீனவர்களுக்கான எச்சரிக்கை மற்றும் மேற்கொள்ள வேண்டிய நடவடிக்கைகள் குறித்த பரிந்துரை:
- மீன்பிடி நடவடிக்கைகளை முற்றிலும் நிறுத்தவேண்டும்.
- தாழ்வான பகுதிகளில் வசித்துவரும் மக்களை வெளியேற்ற வேண்டும்.
- ரயில் மற்றும் சாலைப்போக்குவரத்தை முறையாக ஒழுங்குபடுத்த வேண்டும்.
- பாதிக்கப்பட்ட பகுதிகளில் வசிக்கும் மக்கள் வீடுகளுக்குள்ளேயே இருக்கவேண்டும்.
விசைப்படகுகள் மற்றும் சிறுகப்பல்களில் செல்வது பாதுகாப்பானது இல்லை
(Visitor Counter : 58
வணிகம் மற்றும் தொழில்துறை அமைச்சகம்
மொத்த விலை குறியீடு அடிப்படையிலான பணவீக்கம் மார்ச் மாதத்தில் 14.55%
மார்ச் 2021-ல் 7.89% ஆக இருந்த வருடாந்திர பணவீக்கம் மார்ச் 2022-ல் 14.55%  ஆக உள்ளது. இந்த பணவீக்க அதிகரிப்புக்கு, ரஷ்யா – உக்ரைன் போர் காரணமாக உலகளாவிய விநியோக சங்கிலியில் ஏற்பட்ட பாதிப்புகளால் கச்சா பெட்ரோலியம் மற்றும் இயற்கை எரிவாயு, தாது எண்ணெய்கள், அடிப்படை உலோகங்களின் விலை அதிகரித்ததே காரணமாகும்.
தொழில் ஊக்குவிப்பு மற்றும் சர்வதேச வர்த்தகத்துறையின் பொருளாதார ஆலோசகர் அலுவலகம், இந்தியாவிற்கான மொத்த விலை குறியீட்டு அட்டவணை எண்ணை வெளியிட்டுள்ளது. இந்த தற்காலிக விலை குறியீட்டு விவரங்கள் ஒவ்வொரு மாதமும் 14-ம் தேதி  அடுத்த வேலை நாளில் வெளியிடப்படும்.
மேலும் விவரங்களுக்கு இந்த ஆங்கில செய்திக் குறிப்பைக் காணவும் https://pib.gov.in/PressReleasePage.aspx?PRID=1817696
ஆயுஷ்
ஆயுஷ் ஏற்றுமதி வளர்ச்சி குழு அமைக்க மத்திய வர்த்தக மற்றும் தொழில் அமைச்சகம் மற்றும் ஆயுஷ் அமைச்சகம் முடிவு
ஆயுஷ் தயாரிப்புகள் ஏற்றுமதியை ஊக்குவிப்பதற்காக, ஆயுஷ் ஏற்றுமதி வளர்ச்சி குழு அமைக்க மத்திய வர்த்தக மற்றும் தொழில்துறை அமைச்சகம் மற்றும் ஆயுஷ் அமைச்சகம் ஆகியவை முடிவு செய்துள்ளன.
மத்திய வர்த்தக மற்றும் தொழில்துறை அமைச்சர் திரு பியூஷ் கோயல், ஆயுஷ் அமைச்சர் திரு ஸ்ரீபத் நாயக் ஆகியோர் ஆயுஷ் வர்த்தகம் மற்றும் தொழில் குறித்து சமீபத்தில் நடத்திய ஆய்வு கூட்டத்தில் இந்த முடிவு எடுக்கப்பட்டது. ஆயுஷ் பொருட்கள் ஏற்றுமதியை ஊக்குவிக்க, ஒட்டுமொத்த ஆயுஷ் துறையும் இணைந்து செயல்பட இந்த ஆய்வு கூட்டத்தில் முடிவு செய்யப்பட்டது.
இந்த ஆய்வு கூட்டம் கடந்த டிசம்பர் 4ம் தேதி காணொலி காட்சி மூலம் நடந்தது. இதில் ஆயுஷ் துறையைச் சேர்ந்த தொழில் மற்றும் வர்த்தக தலைவர்கள் சுமார் 50 பேர் கலந்து கொண்டனர். ஆயுஷ் துறையைச் சேர்ந்த 2 ஆயிரத்துக்கும் மேற்பட்டோர் இந்நிகழ்ச்சியில் கலந்து கொண்டனர்.
இந்த விவாதத்தை தொடங்கி வைத்த ஆயுஷ் செயலாளர், ஆயுஷ் அமைச்சகம் இதற்கு முந்தைய கூட்டத்தில் செய்த பரிந்துரைகளுக்கு எடுக்கப்பட்ட நடவடிக்கைகளை விவரித்தார். கொவிட்-19 நிலவரத்தை தணிப்பதற்கும், ஆயுஷ் தொழில்துறை முன்னேற்றுவதற்கும், பரிந்துரைகள் தொடர்பாக எடுக்கப்பட்ட நடவடிக்கைகளை அவர் எடுத்துக் கூறினார். ஆயுஷ் துறையில் உருவாகும் வாய்ப்புகள் குறித்தும், கவனம் செலுத்த வேண்டிய சில தடைகள் குறித்தும் அவர் பேசினார்.
வர்த்தகம் மற்றும் தொழில்துறை, ஆயுஷ் தொழில் துறையினரும் தங்கள் கருத்துக்களை பகிர்ந்து கொண்டனர்.
கொவிட்-19-ஐ முன்னிட்டு மக்களுக்கும் ஆயுஷ் அடிப்படையிலான தீர்வுகளை வழங்க ஆயுஷ் அமைச்சகம் மேற்கொண்ட முயற்சிக்கு இந்த கூட்டத்தில் பாராட்டு தெரிவிக்கப்பட்டது.
கொவிட்-19 தொற்று போன்ற சிக்கலான நேரங்களில், நோய் தடுப்புக்கும், சிகிச்சைக்கும் ஆயுஷ் அடிப்படையிலான தீர்வுகளுக்கு உலகளவில் வரவேற்பு இருந்ததை அமைச்சர் திரு ஸ்ரீபத் நாயக் சுட்டிக் காட்டினார். இந்தியாவிலும், உலகளவிலும் ஆயுஷ் பொருட்களுக்கான தேவை அதிகரித்து வருவதால் ஆயுஷ் துறை வர்த்தகத்தை விரைவாக மேம்படுத்த வேண்டிய தேவை ஏற்பட்டுள்ளது என அவர் குறிப்பிட்டார்.
கொவிட்-19க்கு எதிரான போராட்டத்தில், ஆயுஷ் துறை ஆற்றிய முன்னணி பங்கை மத்திய அமைச்சர் திரு பியூஷ் கோயல் பாராட்டினார். ஆயுஷ் தயாரிப்புகளை இந்திய தர அடையாளத்துடன், மேம்படுத்த வேண்டிய தேவை ஏற்பட்டுள்ளது என்பதை அவர் சுட்டிக் காட்டினார்.
ஆயுஷ் ஏற்றுமதி வளர்ச்சி குழுவை அமைப்பதற்கு ஆயுஷ் அமைச்சகமும், வர்த்தக மற்றும் தொழில்துறை அமைச்சகமும் இணைந்து செயல்பட இந்த கூட்டத்தில் முடிவு செய்யப்பட்டது. இந்த ஆயுஷ் ஏற்றுமதி வளர்ச்சி குழு, ஆயுஷ் அமைச்கத்திலேயே அமைக்கப்படவுள்ளது.
மேலும் விவரங்களுக்கு இந்த செய்திக் குறிப்பை ஆங்கிலத்தில் இங்கே காணவும்:https://pib.gov.in/PressReleasePage.aspx?PRID=1678702
-----
(Visitor Counter : 261
சுற்றுச்சூழல் மற்றும் வனத்துறை அமைச்சகம்
சிஓபி-26 மாநாட்டில் ஆக்கபூர்வமாக ஈடுபடவும், பாரிஸ் விதிமுறைகளை முடிப்பதற்கான திட்டங்களை மதிப்பீடு செய்யவும் இந்தியா உறுதி
சிஓபி-26 மாநாட்டில் ஆக்கப்பூர்வமாக ஈடுபடவும், பாரிஸ் விதிமுறைகளை முடிப்பதற்கான திட்டங்களை மதிப்பீடு செய்யவும் இந்தியா உறுதியளித்துள்ளது.
பருவநிலை மாற்றத்துக்கான ஐ.நா ஒப்பந்தத்தில் கையெழுத்திட்டுள்ள நாடுகளின் உச்சிமாநாடு சிஓபி 26. இந்த மாநாட்டுக்கு முந்தைய ஆலோசனை கூட்டம் இத்தாலியின் மிலன் நகரில் செப்டம்பர் 30ம் தேதி முதல் அக்டோபர் 2ம் தேதி வரை காணொலி காட்சி மூலம் நடந்தது. இதில் இந்தியா சார்பில் கலந்து கொண்ட மத்திய சுற்றுச்சூழல், வனத்துறை மற்றும் பருவநிலை மாற்றத்துக்கான அமைச்சர் திரு பூபேந்தர் யாதவ் பேசியதாவது:
சிஓபி 26 மாநாட்டில் இந்தியா ஆக்கப்பூர்வமாக செயல்படும். வளர்ந்த நாடுகள் பருவநிலை நிதி வாக்குறுதிகளை வழங்குவதன் மூலம் செய்யக்கூடிய பாரிஸ் ஒப்பந்த விதிமுறைகளை முடிப்பதற்கான திட்டங்களை இந்தியா மதிப்பீடு செய்யும்.
பாரிஸ் ஒப்பந்தப்படி, வெப்பநிலை இலக்கிற்குள் உலகம் இருப்பதை உறுதி செய்வதற்கும், அதன் தாக்கங்களுக்கு ஏற்ப மாற்றுவதற்கும், இழப்பு மற்றும் சேதத்தை குறைப்பதற்கும், இந்த தசாப்தத்தில் வலுவான தட்பவெப்ப நடவடிக்கையின் அவசரத்தை இந்தியா அங்கீகரிக்கிறது. சிஓபி 26 முடிவுகள், லட்சிய திட்டங்கள் அமல்படுத்துவதை வலியுறுத்த வேண்டும். இது வளரும் நாடுகள் தங்கள் பருநிலை நடவடிக்கைகளை அதிகரிக்க அனுமதிக்கும்.
உறுதியான மற்றும் விரைவான நடவடிக்கை, மற்றும் நிலையான நிதிதான், பருவநிலை பாதிப்புகளை குறைப்பதற்கான ஒரே வழி என இந்தியா நம்புகிறது. பருவநிலை மாற்றம், இந்தியாவின் வளர்ச்சி யுக்தியில் பொதிந்துள்ளது.
லட்சியமான பருவநிலை நடவடிக்கைகளை எடுப்பதில், இந்தியா முன்னணியில் இருந்திருக்கிறது.
இவ்வாறு மத்திய அமைச்சர் திரு பூபேந்தர் யாதவ் கூறினார்.
மேலும் விவரங்களுக்கு இந்த ஆங்கில செய்திக் குறிப்பைக் காணவும்: https://pib.gov.in/PressReleasePage.aspx?PRID=1760357
பெண்கள் மற்றும் குழந்தை நலன் அமைச்சகம்
வளர்இளம் பெண்களுக்கான திட்டம்
நாடு முழுவதும் 11 வயது முதல் 14 வயது உள்ள பள்ளிக்கு செல்லாத வளர் இளம் பெண்களுக்கு ஊட்டச்சத்து வழங்குவதில் இத்திட்டம் கவனம் செலுத்துகிறது. இத்திட்டத்தின் கீழ் வளர் இளம் பெண்களுக்கு 600 கலோரி துணை ஊட்டசத்துக்கள், 18 முதல் 20 கிராம் புரதச்சத்து மற்றும் நுண்ணூட்ட சத்துக்கள் ஆண்டுக்கு 300 நாட்கள் வழங்கப்படுகிறது.
சமீபத்தில், வளர் இளம் பெண்களுக்கான திட்டம், சக்ஷம் அங்கன்வாடி மற்றும் ஊட்டச்சத்து திட்டத்தின் கீழ் இணைக்கப்பட்டது.
11 முதல் 14 வயதுடைய பெண்கள், கல்வி உரிமை சட்டம் 2009ன் கீழ் கொண்டு வரப்பட்டனர். இந்த மாற்றியமைக்கப்பட்ட திட்டத்தின் பயனாளிகளாக முன்னேற விரும்பும் மாவட்டங்கள் மற்றும் வடகிழக்கு மாவட்டங்கள் உள்ள 14 வயது முதல் 18 வயதுள்ள பெண்களும் அடங்குவர்.
வளர் இளம் பெண்களுக்கான திட்டத்துக்கு மாநில வாரியாக வழங்கப்பட்ட தொகை, பயனாளிகளின்
மாநில வாரியான எண்ணிக்கை ஆகியவை இணைப்பில் கொடுக்கப்பட்டுள்ளன.
தமிழகத்தில் 299 பயனாளிகள் உள்ளனர். இவர்களுக்கான கடந்த 2020-21ம் ஆண்டில் ரூ.1.23 லட்சம் வழங்கப்பட்டுள்ளது.
மேலும் விவரங்களுக்கு இந்த ஆங்கில செய்தி குறிப்பை காணவும்:
https://pib.gov.in/PressReleasePage.aspx?PRID=1808683
இளைஞர் நலன் மற்றும் விளையாட்டு அமைச்சகம்
சுதந்திர இந்தியாவின் 75வது ஆண்டை கொண்டாட, நாடு தழுவிய ஃபிட் இந்தியா சுதந்திர ஓட்டம் 2.0: மத்திய அமைச்சர்கள் தொடங்கிவைத்தனர்
சுதந்திர இந்தியாவின் 75வது ஆண்டு கொண்டாட்டத்தின் ஒரு பகுதியாக, நாடு தழுவிய ஃபிட் இந்தியா சுதந்திர ஓட்டம் 2.0-வை மத்திய இளைஞர் விவகாரம் மற்றும் விளையாட்டுத்துறை அமைச்சர் திரு அனுராக் தாகூர், இணையமைச்சர் திரு நிஷித் பிரமானிக் ஆகியோர் இன்று தொடங்கி வைத்தனர்.
தில்லி மேஜர் தியான் சந்த் தேசிய விளையாட்டு அரங்கில் சுதந்திர ஓட்டத்தை கொடியசைத்து தொடங்கி வைத்த மத்திய அமைச்சர், சுதந்திர ஓட்டத்திலும் பங்கெடுத்தார். இந்த சுதந்திர ஓட்ட நிகழ்ச்சி போர்ட் பிளேர் செல்லுலார் சிறை, லகால்ஸ்பிதியில் உள்ள காஜா போஸ்ட், மும்பை கேட்வே ஆப் இந்தியா, பஞ்சாப்பில் உள்ள அட்டாரி எல்லை ஆகிய முக்கிய இடங்கள் உட்பட 75 இடங்களில் நடந்தது.
நாடு முழுவதும் முக்கியமான இடங்களில் நடந்த சுதந்திர ஓட்ட நிகழ்ச்சியில் பங்கேற்றவர்களிடம் கலந்துரையாடிய மத்திய விளையாட்டுத்துறை அமைச்சர் கூறுகையில், ‘‘ சுதந்திரத்தின் 75வது ஆண்டை இந்தியா கொண்டாடுகையில், அதன் ஒரு பகுதியாக ஃபிட் இந்தியா சுதந்திர ஓட்ட பிரச்சாரம் நடத்தப்படுகிறது’’ என்றார். இந்த சுதந்திர ஓட்ட நிகழ்ச்சி, நாட்டுக்காக சுதந்திரம் பெற்ற தேசிய தலைவர்களுடன் நாட்டை இணைக்கிறது என அவர் மேலும் கூறினார்.
அடுத்த 25 ஆண்டுகளில், நமது நாடு எவ்வாறு இருக்க வேண்டும் என்பது நாம் எவ்வளவு தகுதியுடன் இருக்கிறோம் என்பதை பொருத்தது என மத்திய அமைச்சர் கூறினார். ‘‘ஆரோக்கியமான, தகுதியான இந்தியாவுக்கு, இளமையான மனது, உடல் மற்றும் ஆன்மா முக்கியம். தகுதியான இந்தியாவால் மட்டும் தான், வெற்றி இந்தியாவை உருவாக்க முடியும்’’ என மத்திய அமைச்சர் மேலும் கூறினார்.
நாட்டின் 75 முக்கிய இடங்களில் நடத்தப்படும் இந்த சுதந்திர ஓட்டம், நாட்டின் 750 மாவட்டங்களில் 75 கிராமங்களில் நடத்தப்படும். இதன் மூலம் உடல் தகுதி குறித்த பிரச்சாரம் ஊக்குவிக்கப்படும் என மத்திய அமைச்சர் திரு அனுராக் தாகூர் தெரிவித்தார்.
இந்நிகழ்ச்சியில் பேசிய மத்திய இணையமைச்சர் நிஷித் பிரமானிக், சுதந்திர ஓட்ட நிகழ்ச்சியில் பங்கேற்ற அனைவருக்கும் நன்றி தெரிவித்தார். புதிய இந்தியாவை, தகுதியான இந்தியாவாக மாற்றும் பிரதமர் திரு நரேந்திர மோடியின் கனவை நனவாக்குவதில், ஃபிட் இந்தியா சுதந்திர ஓட்டம் 2.0 முக்கிய பங்கு வகிக்கும் என அவர் மேலும் கூறினார்.
மேலும் விவரங்களுக்கு இந்த ஆங்கில செய்திக் குறிப்பைக் காணவும்:
https://pib.gov.in/PressReleasePage.aspx?PRID=1745421